CELEX: 62016CN0579
Language: lt
Date: 2016-11-16 00:00:00
Title: Byla C-579/16 P: 2016 m. lapkričio 16 d. Europos Komisijos pateiktas apeliacinis skundas dėl 2016 m. rugsėjo 15 d. Bendrojo Teismo (šeštoji kolegija) priimto sprendimo byloje T-386/14 FIH Holding ir FIH Erhvervsbank/Komisija

16.1.2017   
            
            
               LT
            
            
               Europos Sąjungos oficialusis leidinys
            
            
               C 14/28
            
         2016 m. lapkričio 16 d.Europos Komisijos pateiktas apeliacinis skundas dėl 2016 m. rugsėjo 15 d. Bendrojo Teismo (šeštoji kolegija) priimto sprendimo byloje T-386/14 FIH Holding ir FIH Erhvervsbank/Komisija
   
   (Byla C-579/16 P)
   (2017/C 014/34)
   Proceso kalba: anglų
   
      Šalys
   
   
      Apeliantė: Europos Komisija, atstovaujama L. Flynn, K. Blanck-Putz, A. Bouchagiar
   
      Kitos proceso šalys: FIH Holding A/S ir FIH Erhvervsbank A/S
   
   
      Apeliantės reikalavimai
   
   Apeliantė Teisingumo Teismo prašo:
   
               —
            
            
               Panaikinti 2016 m. rugsėjo 15 d. Bendrojo Teismo (šeštoji kolegija) priimtą sprendimą byloje T-386/14 FIH Holding ir FIH Erhvervsbank/Komisija, apie kurį Komisijai buvo pranešta 2016 m. rugsėjo 16 d.,
            
         
               —
            
            
               pačiam nuspręsti dėl pirmojoje instancijoje pateikto ieškinio ir jį atmesti kaip nepagrįstą ir
            
         
               —
            
            
               priteisti iš atsakovių apeliacinėje instancijoje (ieškovių pirmojoje instancijoje) bylinėjimosi abiejose instancijose išlaidas.
            
         Subsidiariai apeliantė Teisingumo Teismo prašo:
   
               —
            
            
               Panaikinti 2016 m. rugsėjo 15 d. Bendrojo Teismo (šeštoji kolegija) priimtą sprendimą byloje T-386/14 FIH Holding ir FIH Erhvervsbank/Komisija, apie kurį Komisijai buvo pranešta 2016 m. rugsėjo 16 d.,
            
         
               —
            
            
               grąžinti bylą Bendrajam Teismui, kad šis išnagrinėtų antrąjį ieškinio pirmojoje instancijoje pagrindą ir
            
         
               —
            
            
               atidėti bylinėjimosi išlaidų pirmojoje ir apeliacinėje instancijose klausimą.
            
         
      Apeliacinio skundo pagrindai ir pagrindiniai argumentai
   
   Bendrasis Teismas padarė teisės klaidą, kai nusprendė, kad nustatydama valstybės pagalbos buvimą 2012 m. priemonėse Komisija turėjo taikyti rinkos ekonomikos kreditoriaus kriterijų išlaidoms, kurios būtų atsiradusios, jeigu Danija nebūtų priėmusi šių priemonių. Toks Bendrojo Teismo sprendimas yra teisinė klaida, nes aptariamos išlaidos yra tiesioginė pasekmė to, kad Danija suteikė anksčiau valstybės pagalbą FIH, o iš nusistovėjusios Teisingumo Teismo praktikos matyti, kad Komisija negali atsižvelgti į tokias išlaidas, kai ji nagrinėja, ar valstybė narė veikė taip, kaip tai būtų daręs rinkos ūkio subjektas.